  Наталья Тетерина Алнаш ёросысь Ляли — Шадрасак-Кибья сюресэз тупатонын Удмуртиын нырысьсэ 3D-моделированиез уже куто. Та амалэз сюрес люкетлэн шуг мувылтусэныз (рельефеныз) йырин бырйизы. Ужъёсты быдэстонэз 27-тӥ гудырикошконэ элькун кивалтэтлэн тӧроез Ярослав Семёнов эскериз. 3D установка сылэ. Ми пуктӥськом электрон точкаос, ӝуждалаезъя координатъёс сётӥськом но милям мынэ грейдер. Пурт ачиз 3D проектын ужа, адямилэсь янгышаны быгатэмзэ палэнтыса. Соин валче сюрес ӵошкытгес луэ, ужъёс ӝоггес мыно, амал экономика ласянь пайдаё луэмзэ возьматӥз Станислав Бикшинтеев, Алнаш ёросысь сюрес управленилэн кивалтӥсезСолэн кылъёсызъя, та сюрес люкетын бадӟым бамлъёс, бадӟым ву люкаськон инты но ӝуждалая пӧртэмлыкъёс. «Шугъяськон со бордын на, транспорт ветлонэз дугдытъятэк ужано. Котырын бадӟым гуртъёс, калык ялан ветлэ. Котыръян сюресъёс коньдонэз шыръян вылысь ӵектосын чакламын ӧвӧл», — валэктӥз Станислав Бикшинтеев. Озьы ик та сюрес кузя школае ветло. Матысь кык гуртъёсын начальной школаос гинэ ужало, бадӟым классъёсын дышетскисьёсты Варзи-Ятчие нулло. Ляли но Шардасак-Кибья гуртын улӥсьёс туж возьмазы та сюресэз. Татын милям кык бадӟым предприятиос – «Варзи-Ятчи» санаторий но ООО «Колос». Ог 60 пиналъёсты нуналлы быдэ та маршрутъя нулло. Интыосын сюрес аварийной вал, пиналъёсты нуллыны кышкыт вал Алексей Семенов, Алнаш ёрослэн тӧроезСо сяна, туэ тулыс муниципал тӧрлыкъёс ас кужыменызы дугдылон интыос лэсьтӥзы. азьвыл пиналъёслы автобусэз зор но лымы улын возьмано луэ вал. Дышетскон арлэн кутсконэзлы таӵе комплекс Шадрасак-Кибьяын кылдоз. Ярослав Семёнов пусйиз, сюресэз выльдон ӟечлыко луыны кулэ, нош кылдӥсь шугъяськонъёсты интыын ик сэрттоно-пертчоно. Подрядчикъёс понна валтӥсез – ӟечлыктэм ужъёс уз кутӥське но со понна коньдон уз тыриськы шуыса валан. Эскеронлэн ужпумез – интыын ик учкыны, вань-а кыӵе ке шугъяськонъёс, ужасьёсын но материал сётӥсьёсын вераськыны. Шуг-секытъёс сярысь интыын вераськоно. Собере, ужъёсты быдэстонъя пусъем нуналозь арня-кык кылем бере, быдэстонтэм шугъяськонъёсын медам пумиське Ярослав Семенов, Удмуртиысь кивалтэтлэн тӧроезТа сюрес люкетэз тупатон «Гурт интывылъёсты ялан азинтон» федерал программая быдэстӥське. Контрактлэн дунэз — 130 миллион манет пала. Объектэз 21-тӥ куарусёнлы йылпумъяно. Ярослав Семёновлэн кылъёсызъя, валтӥсез — бюджетысь коньдонэз пайдаё кутон но объектэз дырыз дыръя йылпумъян. Соин вуоно арын федерал коньдэтысь юрттэтлэн быдӟалаез герӟаськемын. «Вуоно арлы милям 12 сюресъёсты выльдонлы куриськон вань. Таяз арын милям чакланъёсамы 18 объект вал, но милемлы сизьымзэ гинэ юнматӥзы. Шыръямен валче тупатом на эшшо одӥгзэ — тямысэтӥзэ — сюресэз. Со улосвылъёс гинэ, кудъёсыз ваньзэ дырыз дыръя лэсьто – контрактэз юнматонысен объектэз азьвыл ик пусъем дырез чакласа вуттытозь — вуоно арын коньдон курыны быгато», — пусйиз Удмуртиысь кивалтэтлэн тӧроез. Тегъёс: Удмуртия гурт сюресъёс гуртсюресъёс Алнаш ЯрославСемёнов  